Vita:Onyx Étterem

message: Az alábbi mondatból, szerkesztése folytán az derül ki, hogy a felsorolt ételek a nemzetközi konyhára példák. Ez volt a szándék? "Kínálatukban a hangsúlyt a magyar ételekre helyezik, melyet nemzetközi fogások egészítenek ki, mint a tanyasicsirke-kolbász kacsamájjal, savanyúkáposzta-mártással, habarttojással és kandírozott szalonnával, vagy a szopósmalac-sült almás véreshurkával, lilakáposzta-mártással, káposztalekvárral és nudlival."--Ivanhoe sherwoodi erdő 2011. március 16., 18:01 (CET)
Szerintem az az egész bekezdés törlendő, olyan, mint egy reklámprospektus szövege… Alensha 2011. március 16., 18:04 (CET)
Nekem ilyen gondom nincs vele, ízelítőt ad egy Michelin-csillagos étterem étlapjáról. AZ egész cikket korrektnek érzem, forrásokkal alátámasztva, tárgyszerűen van megírva. Ennyi "reklámíz" nélkül szerintem nem lehet egy étteremről írni. A kandírozott szalonna nálam a "reklámértéket" erősen csökkentette --Ivanhoe sherwoodi erdő 2011. március 16., 19:12 (CET)
én már félve kérdezem meg, de a kandírozott nem azt jelenti, hogy cukorral csinálnak vele valamit? Alensha 2011. március 16., 19:22 (CET)
replies: text: Igen a kandírozás cukorral való konzerválást jelent, főleg gyümölcsöknél alkalmazzák. A reklám dolgot illetően: szerintem egy étterem filozófiáját érdemes megemlíteni, akárcsak az ételeket, vagy a hozzávalókat, mert véleményem szerint ezek jellemez(het)nek egy éttermet és a séfet. Ezek leírása pedig bizony étvágygerjesztő ebben a témakörben. – Silvio Üzenj! 2011. március 16., 19:34 (CET)
Szerintem ez a szakasz mond el legtöbbet az étteremről, nehogy töröljük! --Antissimo vita 2011. március 16., 21:44 (CET)
thread_title:  Nemzetközi ételek? 

message: Tekintve, hogy jelenleg még az sem biztos, hogy ugyanezen a néven nyitnak újra, mindenképpen helye van a szócikkben ennek a fejezetnek, főleg, hogy rendesen forrásolt adatról van szó.   Ilyen módon nem illik annulálni más megalapozott és forrásolt szerkesztését. Az nem elég indok, hogy Te mit tartasz megfelelőbbnek. – Shakes Ide recsegj 2020. december 3., 09:26 (CET)
replies: text: : Nem annuláltam semmit. Ha megnézed, csak a különálló fejezetcímet szedtem ki. Ráadásul indoklással. Ha még nem tudni pontosan mi lesz, akkor miért tesszük az étterem történetén kívüli új fejezetbe az étterem bezárását, miközben az története szakasz szerves része? És miért szükséges rögtön a hangzatos új fejezetcím? Miközben forrásra hivatkozva azt írod a cikkbe, hogy újranyitnak a felújítás után. Szerintem legfeljebb annyit érdemes jelenleg a cikkben írni, amiről forrás van: az étterem átmenetileg bezárt, felújítják és újra fog nyitni. Ha ez változik a cikket ki lehet egészíteni. Üdv: Viloris Üzenj! 2020. december 3., 09:50 (CET)
replies: text: :Valójában, a tény jelenleg az, hogy bezárt. Pont. Nyilatkoztak az újranyitás szándékáról, amit eredetileg már őszre terveztek, de végül csak november végén történt bármi, ha az "ennek most vége" felkiáltással végrehajtott rombolást "bárminek" lehet nevezni az újjáépítés és újranyitás szempontjából, ami "talán" májusban lesz, de ez korántsem biztos, ahogy március után szeptemberben sem nyitott újra a megújult Onyx. Ha a Niszkács család addig nem csődöl be, akkor a válság után, egyszer, majd lesz ott valami, amit vagy Onyxnak fognak hívni, vagy nem. Tehát a jelenlegi állapot, hogy BEZÁRT és ez elég jelentős dolog egy étterem életében ahhoz, hogy önálló fejezet legyen. Shakes Ide recsegj 2020. december 4., 00:50 (CET)
replies: text: ::Rendben, bezárt. Ezt eddig se vitattam, se a jelentőségét. Az egyedüli amit indokolatlannak tartottam a külön fejezetcím. A szócikkben valahogy mégsem az szerepel, hogy BEZÁRT és pont. Hanem, hogy a tervek szerint újra fognak nyitni. (Forrással alátámasztva.) Egyébként az Onyx története nagyjából két sornyi szöveg, két fejezetben. Most már látom, kellenek azok a fejezetcímek. - Viloris Üzenj! 2020. december 4., 08:10 (CET)
replies: text: :::Akkor ezt most kiveséztük... Ez a szakasz itt a vitalapon már több karakterből áll, mint az egész szócikk. :P Shakes Ide recsegj 2020. december 4., 10:39 (CET)
replies: text: ::::Ahogy gondolod. Mondjuk továbbra sem értem az önálló fejezet indokoltságát, de ez maradjon az én gondom. Mindenesetre legközelebb törekszem, hogy egy vita során ne lépjem túl a szócikk hosszát... - Viloris Üzenj! 2020. december 4., 13:09 (CET)
thread_title:  Az étterem bezárása